**Naziv i adresa ustanove**

**Program obrazovanja za stjecanje mikrokvalifikacije uređenje unutarnjih prostora smještajnog objekta**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Turizam i ugostiteljstvo | | |
| **Naziv programa** | Program obrazovanja za stjecanje mikrokvalifikacije *uređenje unutarnjih prostora smještajnog objekta* | | |
| **Vrsta programa** | Osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Pospremanje i uređivanje unutarnjih prostora smještajnog objekta, razina 3 HKO  SIU 2: Higijena u domaćinstvu, razina 3 HKO  SIU 3: Sigurnost i zaštita na radu, razina 3 HKO | | |
| **Obujam u bodovima (CSVET)** | **9 CSVET**  SIU 1: Pospremanje i uređivanje unutarnjih prostora smještajnog objekta, 5 CSVET  SIU 2: Higijena u domaćinstvu, 2 CSVET  SIU 3: Sigurnost i zaštita na radu u domaćinstvu smještajnog objekta, 2 CSVET | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja / skupova kompetencija** | **Popis standarda kvalifikacija / skupova ishoda učenja** | | **Sektorski kurikulum** |
| Standard zanimanja: Radnik u domaćinstvu smještajnog objekta / Radnica u domaćinstvu smještajnog objekta  <https://hko.srce.hr/registar/standard-zanimanja/detalji/588>  SKOMP 1: Organiziranje rada unutar domaćinstva smještajnog objekta uz pridržavanje načela i propisa zaštite na radu i zaštite okoliša  <https://hko.srce.hr/registar/skup-kompetencija/detalji/981>  SKOMP 2:Uređivanje smještajnih jedinica i zajedničkih prostora u smještajnom objektu <https://hko.srce.hr/registar/skup-kompetencija/detalji/982>  SKOMP 3: Korištenje odgovarajućih sredstava za pranje i čišćenje te održavanje smještajnih jedinica, zajedničkih prostora i osjetljivih površina smještajnog objekta  <https://hko.srce.hr/registar/skup-kompetencija/detalji/984> | Standard kvalifikacije: Radnik u domaćinstvu smještajnog objekta/ Radnica u u domaćinstvu smještajnog objekta  <https://hko.srce.hr/registar/standard-kvalifikacije/detalji/587>  SIU 1: Pospremanje i uređivanje unutarnjih prostora smještajnog objekta  <https://hko.srce.hr/registar/skup-ishoda-ucenja/detalji/15920>  SIU 2: Higijena u domaćinstvu  <https://hko.srce.hr/registar/skup-ishoda-ucenja/detalji/15914>  SIU 3: Sigurnost i zaštita na radu u domaćinstvu smještajnog objekta  <https://hko.srce.hr/registar/skup-ishoda-ucenja/detalji/15911> | |  |
| **Uvjeti za upis u program** | Kvalifikacija na razini 1 HKO  Najmanje navršeno 18 godina | | |
| **Uvjeti stjecanja programa (završetka programa)** | * Stečena 9 CSVET boda * Uspješna završna provjera stečenih znanja, usmenim i/ili pisanim provjerama te provjera vještina polaznika, projektnim i problemskim zadatcima a temeljem unaprijed određenih kriterija vrednovanja postignuća.   O završnoj provjeri vodi se zapisnik i provodi ju tročlano povjerenstvo.  Svakom polazniku, nakon uspješno završene završne provjere, izdaje se Uvjerenje o osposobljavanju za stjecanje mikrokvalifikacije *uređenje unutarnjih prostora smještajnog objekta.* | | |
| **Trajanje i načini izvođenja nastave** | Program obrazovanja za stjecanje mikrokvalifikacije *uređenje unutarnjih prostora smještajnog objekta* provodi se redovitom nastavom u trajanju od **225 sati**, uz mogućnost izvođenja teorijskog dijela programa na daljinu u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od **55 sati**, dijelom učenjem temeljenom na radu u trajanju od **140 sati**, a dijelom samostalnim aktivnostima polaznika u trajanju od **30 sati.**  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa. | | |
| **Horizontalna prohodnost** | *-* | | |
| **Vertikalna prohodnost** | *-* | | |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/15920>  <https://hko.srce.hr/registar/skup-ishoda-ucenja/detalji/15914>  <https://hko.srce.hr/registar/skup-ishoda-ucenja/detalji/15911>  *Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.*  *Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.*  *Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.*  *Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.*  *Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih* [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf)*, pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.*  *Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti.* | | |
| **Kompetencije koje se programom stječu** | | | |
| 1. Primijeniti načela zaštite na radu u domaćinstvu smještajnog objekta 2. Prilagoditi radni prostor za sigurno obavljanje posla u domaćinstvu smještajnog objekta 3. Koristiti zaštitna sredstava za obavljanje posla radnice/radnika u domaćinstvu smještajnog objekta 4. Urediti smještajne jedinice prema protokolu objekta 5. Očistiti kupaonicu prema higijenskim standardima 6. Primijeniti protokol pospremanja smještajnih jedinica prema vrsti i kategoriji smještajnog objekta 7. Primijeniti protokol uređivanja zajedničkih prostora smještajnih objekata prema vrsti i kategoriji objekta 8. Pospremiti zajedničke prostore u smještajnom objektu prema protokolu objekta 9. Razlikovati vrste sredstava za čišćenje smještajnih jedinica i osjetljivih površina smještajnog objekta 10. Koristiti pojedino sredstvo za čišćenje prema vrsti površine i uputama proizvođača | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Temeljem rezultata anketa dobiva se pregled uspješnosti izvedbe programa, kao i procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika projektnim i problemskim zadatcima, a temeljem unaprijed određenih kriterija vrednovanja postignuća. | | |
| **Datum revizije programa** | - | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Uređenje unutarnjih prostora smještajnog objekta | Sigurnost i zaštita na radu u domaćinstvu smještajnog objekta | 3 | 2 | 15 | 25 | 10 | 50 |
| Higijena u domaćinstvu | 3 | 2 | 15 | 25 | 10 | 50 |
| Pospremanje i uređivanje unutarnjih prostora smještajnog objekta | 3 | 5 | 25 | 90 | 10 | 125 |
| Ukupno: | | | | **9** | **55** | **140** | **30** | **225** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **UREĐENJE UNUTARNJIH PROSTORA SMJEŠTAJNOG OBJEKTA** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/15920>  <https://hko.srce.hr/registar/skup-ishoda-ucenja/detalji/15914>  <https://hko.srce.hr/registar/skup-ishoda-ucenja/detalji/15911>  Za izvođenje VPUP-a najmanje razina 6.st ili 6.sv HKO-a odgovarajućeg profila, a za izvođenje UTR-a najmanje razina 4.1. HKO-a odgovarajućeg profila. | | |
| **Obujam modula (CSVET)** | **9 CSVET**  SIU 1: Pospremanje i uređivanje unutarnjih prostora smještajnog objekta, 5 CSVET  SIU 2: Higijena u domaćinstvu, 2 CSVET  SIU 3: Sigurnost i zaštita na radu u domaćinstvu smještajnog objekta, 2 CSVET | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| **55 sati (25 %)** | **140 sati (62 %)** | **30 sati (13 %)** |
| **Status modula**  **(obvezni/izborni)** | obvezni | | |
| **Cilj (opis) modula** | Cilj ovog modula je osposobiti polaznike za sigurno i higijensko uređenje te održavanje unutarnjih prostora u domaćinstvu smještajnog objekta. Kroz ovaj modul, polaznici će naučiti pripremiti radni prostor za siguran rad, primijeniti visoke higijenske standarde u čišćenju i dezinfekciji smještajnog prostora te pripremiti smještajni objekt za goste. Također će se osposobiti za održavanje zajedničkih prostora te za učinkovito uređenje prostora prema uputama nadređenih. Ovim modulom polaznici će razviti potrebne kompetencije za osiguranje visoke kvalitete usluga smještaja i zadovoljstva gostiju, uključujući različite pristupe i tehnike uređenja smještajnih objekata te zajedničkih prostora, prilagođene specifičnim zahtjevima i uputama. | | |
| **Ključni pojmovi** | Zaštita na radu, opasnosti i rizici, osobna zaštita sredstva, higijenski standardi, održavanje opreme, uređenje prostora, procedura pospremanja, pravila i protokoli. | | |
| **Oblici učenja temeljenog na radu** | Timskim radom polaznika i nastavnika ustanove za obrazovanje odraslih provode se simulacije realnog radnog procesa uređenja unutarnjih prostora smještajnih objekta ili kod poslodavaca malih smještajnih objekata ili obiteljskih domaćinstava s kojima ustanova ima sklopljen ugovor o suradnji.  Učenjem temeljenom na radu stječu se specifična znanja i vještine potrebne za samostalan, siguran i odgovoran rad te za rješavanje stvarnih situacija kod uređenja smještajnih prostorija  U nastavnom procesu primjenjuju se aktivne strategije i metode učenja (otkrivanje, stvaralačko učenje, suradničko učenje, rješavanje problema, projektna nastava, simulacija, praktični rad/vježbe, i sl.).  Nastavnik polaznicima prezentira određenu radnu, realnu situaciju iz gospodarstva (problem, temu, projekt), iz koje je vidljiva potreba za kompetencijama koje se postižu ostvarivanjem zadanih ishoda učenja predmetne mikrokvalifikacije, a polaznici će, koristeći prethodno stečena znanja i vještine, uz mentora/nastavnika, otkrivati načine rješavanja problema i riješiti zadani zadatak. | | |
| **Literatura i specifična nastavna sredstva potrebna za realizaciju modula** | **Preporučena literatura:**   * Vlado Galičić: Poslovanje hotelskog smještaja, Fakultet za menadžment u turizmu i ugostiteljstvu, Opatija, svibanj 2017. * David K.Hayes& Jack D.Ninemeier: Upravljanje hotelskim poslovanjem /Hotel Operations Management/ M Plus, Zagreb, 2005. * Pirija, D.: Standardi u turističkom ugostiteljstvu, Visoka škola za turizam, Šibenik, 2003.   **Literatura:**  Interna skripta koju su izradili predavači | | |

|  |  |  |
| --- | --- | --- |
| **Skup ishoda učenja iz SK-a, obujam:** | | **Sigurnost i zaštita na radu u domaćinstvu smještajnog objekta, 2 CSVET** |
| **Ishodi učenja** | | |
| Protumačiti osnovna i posebna načela zaštite rada u domaćinstvu smještajnog objekta | | |
| Razlikovati vrste opasnosti i rizika u domaćinstvu smještajnog objekta | | |
| Objasniti načine i mogućnosti otklanjanja opasnosti i rizika u domaćinstvu smještajnog objekta | | |
| Pripremiti radni prostor za sigurno obavljanje posla u domaćinstvu smještajnog objekta | | |
| Upotrijebiti odgovarajuću vrstu osobnih zaštitnih sredstava u obavljanju poslova u domaćinstvu objekata za smještaj | | |
| Primijeniti načela zaštite na radu u obavljanju poslova | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav SIU *Sigurnost i zaštita na radu* je učenje temeljeno na radu.  Tijekom realizacije nastavnih sadržaja, nastavnik će upoznati polaznike o relevantnim aspektima sigurnosti i zaštite na radu u domaćinstvu smještajnog objekta. Nastavnik u vođenom procesu učenja i poučavanja koristi prezentacije, primjere, statistike, zakonske propise i druge materijale kako bi polaznicima omogućio lakše usvajanje teme sigurnosti i zaštite na radu.  Vođeni proces učenja i poučavanja može se realizirati kroz radionice i grupni rad. Ovaj način potiče polaznika na sudjelovanje u aktivnostima koje potiču razmjenu ideja, diskusiju i praktično učenje. Polaznici mogu sudjelovati u grupnim vježbama, igrama uloga ili scenarijima vezanim uz sigurnost i zaštitu na radu u domaćinstvu smještajnog objekta.  Korištenjem simulacija i vježbi, polazniku može biti korisno za stvaranje realističkih situacija u kojima imaju mogućnost primijeniti svoje znanje i vještine iz područja sigurnosti i zaštite na radu u domaćinstvu smještajnog objekta.  Učenje temljeno na radu realizira se kroz aktivno sudjelovanje u pripremi radnog prostora za sigurno obavljanje posla u domaćinstvu smještajnog objekta, organizaciju radnog prostora, identifikaciju potencijalnih rizika, postavljanje jasnim smjernica za sigurno rukovanje opremom i materijalima te implementaciju mjere zaštite i prevencije u radu. Uz to, polaznik u stvarnim situacijama usvaja kako primjereno nositi i koristiti zaštitnu odjeću, zaštitne naočale, rukavice, maske i druga sredstva koja su potrebna za sigurno obavljanje poslova u domaćinstvu.  Kroz obavljanje svih aktivnosti nastavnik je u ulozi mentora koji kroz cijeli proces organizira i usmjerava polaznika te omogućava sigurno i kontrolirano okruženje za učenje i rad. | | |
| **Nastavne cjeline/teme** | * Zakonodavni okvir i propisi o sigurnosti i zaštiti na radu * Vrste opasnosti i rizika u ugostiteljskom objektu * Uporaba osobne zaštitne opreme * Priprema radnog prostora i osobnih zaštitnih sredstava * Identifikacija i procjena rizika na radnom mjestu * Prevencija ozljeda i profesionalnih bolesti * Planiranje i provedba sigurnosnih vježbi i simulacija | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i odgojno-obrazovne skupine.  Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a na temelju unaprijed definiranih kriterija vrednovanja (analitičke i holističke rubrike za vrednovanje).  **Zadatak**: Polaznik dobiva zadatak pripremiti radni prostor u kupaonici za sigurno obavljanje čišćenja. Za ovaj radni zadatak polaznik treba osigurati sigurno okruženje, identificirati potencijalne rizike, upotrijebiti odgovarajuću osobnu zaštitnu opremu, postaviti upozorenja ili signalizaciju kako bi drugi znali da je područje u procesu čišćenja (npr. opasnost od klizanja)   |  |  |  |  | | --- | --- | --- | --- | | **Elementi vrednovanja (sastavnice)** | **Razine ostvarenosti kriterija** | | | | **Potrebna dorada (0 bod)** | **Zadovoljavajuće (1 boda)** | **U cijelosti (2 boda)** | | **Identifikacija opasnosti i rizika u kupaonici** | Polaznik je pregledao kupaonicu, ali nije identificirao moguće opasnosti i rizike | Polaznik je djelomično identificirao opasnosti i rizike | Polaznik je u potpunosti identificirao opasnosti i rizike | | **Sigurno okruženje** | Polaznik nije osigurao prostor za provođenje čišćenje kupaonice | Polaznik je djelomično osigurao sigurno okruženje, ali uz pomoć nastavnika | Polaznik je u potpunosti osigurao prostor za provođenje čišćenja kupaonice | | **Osobna zaštitna oprema** | Polaznik nije koristio zaštitnu opremu za čišćenje kupaonice | Polaznik je koristio zaštinu opremu, ali nije kroz sve radne aktivnosti | Polaznik je izabrao zaštitnu opremu i koristio je za vrijeme cijelog radnog procesa | | **Postavljanje upozorenja i signalizacije** | Polaznik nije postavio signalizaciju na mjesto na kojem se odvija čišćenje kupaonice | Polaznik je postavio upozorenje i signalizaciju, ali ne na vidljivo mjesto ili na kraju radnog zadatka | Polaznik je postavio upozorenje i signalizaciju na odgovarajuće mjesto i prije početka radnih aktivnosti |   **KRITERIJI VREDNOVANJA:**   * Od 0 do 3 boda – ne zadovoljava * Od 4 do 8 bodova – zadovoljava | | |
| **Prilagodba iskustava učenja za polaznike/osobe s invaliditetom** | | |
| - | | |

|  |  |  |
| --- | --- | --- |
| **Skup ishoda učenja iz SK-a, obujam:** | | **Higijena u domaćinstvu, 2 CSVET** |
| **Ishodi učenja** | | |
| Protumačiti značaj osobne i higijene radnog prostora u domaćinstvu | | |
| Objasniti značaj higijenskih standarda u pospremanju, čišćenju i dezinfekciji smještajnih jedinica, kupaonica i zajedničkih prostora | | |
| Razlikovati vrste i puteve prenošenja zarazih bolesti u ugostiteljstvu | | |
| Nabrojati načine prevencije širenja zaraznih bolesti u ugostiteljstvu | | |
| Primijeniti higijenske standarde u pospremanju, čišćenju i dezinfekciji smještajnih jedinica, kupaonica i zajedničkih unutarnjih prostora smještajnog objekta | | |
| Održavati uređaje i opremu prema higijenskim standardima u ugostiteljstvu | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav u SIU *Higijena u domaćinstvu* je problemska nastava.  Kroz problemsku nastavu, nastavnik postavlja pitanja koja će potaknuti polaznike za kritičko razišljanje o važnosti higijene u domaćinstvu. Primjerice: *Koji su najčešći higijenski problemi s kojima se suočava domaćintvo*; *Zašto je važno održavati čistoću u našem okruženju*; *Kojim se putevima u domaćinstvu mogu prenijeti zarazne bolesti* itd.  Nastavnik radi uvod u temu te povezuje dobivene odgovore polaznika sa stvarnim situacijama u domaćinstvu, a vezane uz higijenu radnog prostora u domaćinstvu  Samostalne aktivnosti polaznika izvode se u timu, a uključuju istraživanje dodatnih izvora informacija o higijeni u domaćinstvu i problematici, kao što su knjige, internetski resursi, članci ili razgovor s osobama koji su stručnjaci za higijenu. Svaki tim prikuplja relevantne informacije o problematici i treba razmotriti različite perspektive i strategije za rješavanje problema. Dobivene rezultate prezentirat će ispred ostalih polaznika. Nastavnik prilikom izlaganja polaznika potiče raspravu o predloženim rješenjima postavljanjem pitanja te na taj način potiče polaznike za kritičko razmišljanje o mogućim izazovima, a time i potencijalnim rješenjima.  Kroz učenje temeljeno na radu polaznici imaju mogućnost primijeniti vještine u održavanju higijene u domaćinstvu poput pravilnog rukovanja sredstvima za čišćenje, održavanje uređaja i opreme te čišćenja određenih dijelova smještanih jedinica prema izboru nastavnika.  Nastavne metode mogu se kombinirati i prilagoditi specifičnim potrebama polaznika i ciljevima skupa ishoda učenja higijene u domaćinstvu. | | |
| **Nastavne cjeline/teme** | * Osobna i radna higijena u domaćinstvu * Higijenski standardi u domaćinstvu * Dezinfekcija u domaćinstvu * Prevencija zaraznih bolesti u domaćinstvu * Održavanje opreme u domaćinstvu | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i odgojno-obrazovne skupine.  Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a na temelju unaprijed definiranih kriterija vrednovanja (analitičke i holističke rubrike za vrednovanje).  **Zadatak:** Polaznik treba primijeniti higijenske standarde i protokole u smještajnoj jedinici koja već dulje vrijeme nije bila zauzeta. Smještajnu jedinicu je potrebno pripremiti za prihvat gostiju. Potrebno je provjeriti zna li polaznik primijeniti higijenske standarde u tom slučaju.   |  |  |  |  | | --- | --- | --- | --- | | **Elementi vrednovanja (sastavnice)** | **Razine ostvarenosti kriterija** | | | | **Potrebna dorada (0 bod)** | **Zadovoljavajuće (1 boda)** | **U cijelosti (2 boda)** | | **Razumijevanje higijenskih standarda** | Polaznik ne pokazuje razumijevanje o temi higijenski standardi | Polaznik djelomično razumije higijenske standarde | Polaznik u potpunosti pokazuje razumijevanje higijenskih standarda | | **Primjena higijenskih mjera** | Polaznik ne primjenjuje higijenske mjere u radu | Polaznik djelomično primjenjuje higijenske mjere u radu | Polaznik u cjelosti primjenjuje higijenske mjere u radu | | **Identifikacija potencijalnih rizika** | Polaznik ne može identificirati potencijane rizike u radu | Polaznik identificira potencijalne rizike uz pomoć nastavnika | Polaznik u cijelosti identificira potencijalne rizike u radu | | **Primjena protokola čišćenja** | Polaznik ne primjenjuje protokol čišćenja | Polaznik primjenjuje protokol čišćenja uz podršku nastavnika | Polaznik u cijelosti primjenjuje protokol čišćenja | | **Kvaliteta čišćenja** | Polaznik nije temeljito očistio smještajnu jedinicu | Polaznik je proveo čišćenje smještajne jedinice, ali neki dijelovi nisu u potpunosti očišćeni | Polaznim samostalno, temeljito i u cjelosti priprema smještajnu jedinicu za prihvat gosta |   **KRITERIJI VREDNOVANJA:**   * Od 0 do 4 boda – ne zadovoljava * Od 5 do 10 bodova – zadovoljava | | |
| **Prilagodba iskustava učenja za polaznike/osobe s invaliditetom** | | |
| - | | |

|  |  |  |
| --- | --- | --- |
| **Skup ishoda učenja iz SK-a, obujam:** | | **Pospremanje i uređivanje unutarnjih prostora smještajnog objekta, 5 CSVET** |
| **Ishodi učenja** | | |
| Izdvojiti načine i pristupe uređivanja smještajne jedinice i zajedničkih unutarnjih prostora smještajnog objekta | | |
| Pospremiti smještajnu jedinicu i kupaonicu smještajnog objekta tijekom boravka gostiju u smještajnom objektu | | |
| Prirediti smještajnu jedinicu za doček novih gostiju | | |
| Održavati unutarnje zajedničke prostore smještajnog objekta | | |
| Primijeniti pravila, procedure i protokole uređenja smještajne jedinice i zajedničkih unutarnjih prostora smještajnog objekta | | |
| Urediti smještajne jedinice i zajedničke unutarnje prostore smještajnih objekata prema uputama nadređenih | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav u SIU *Uređenje unutarnjih prostora smještajnog objekta* je učenje temeljeno na radu.  Tijekom realizacije teorijskih nastavnih sadržaja, nastavnik će upoznati polaznike s različitim metodama i alatima čišćenja untarnjih prostora. Kroz vođeni proces učenja i poučavanja nastavnik će svoja predavanja temeljiti na principima higijene, sigurnosti i učinkovitosti čišćenja.  Nastavnik će demonstrirati različite tehnike čišćenja unutarnjih prostora smještajnog objekta, a tijekom demonstracije prikazat će pravilne pokrete, upotrebu odgovarajućih alata i sredstava za čišćenje te primjenu pravila sigurnosti.  Kroz učenje temeljeno na radu, polaznik će imati mogućnost samostalno čistiti unutarnji prostor smještajnog objekta pod nadzorom nastavnika ili mentora. Kroz učenje temeljeno na radu polaznik će čistiti različite površine, kao što su podovi, prozori, namještaj, sanitarni objekti itd. Polaznike se potiče da primijene naučene tehnike čišćenja i razvijaju vještine učinkovitog i temeljitog čišćenja.  Nastavnik ima ulogu mentora koji organizira i usmjerava aktivnosti polaznika s jasnim rokovima izvršavanja. Stoga, jedna od aktivnosti može biti organizirati polaznike u grupe ili timove kako bi zajedno radili na čišćenju unutarnjih prostora smještajnog objekta, čime se promiče suradnja, timski rad i razmjena znanja i iskustava među polaznicima.  Kroz samostalne aktivnosti polaznici mogu istražiti različite pristupe uređenja smještajnih objekta i pravila i protokole važne za uređenje smještajnog objekta.  Nakon izvođenja vježbi, polaznici se mogu međusobno evaluirati i pružiti jedni drugima povratne informacije o radu. To može uključivati analizu učinkovitosti čišćenja, identifikaciju područja za poboljšanje ili pohvalu za dobro obavljen posao.  Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju. Nastavnik kroz proces poučavanja, prati rad polaznika te daje povratne informacije o njegovom napretku. | | |
| **Nastavne cjeline/teme** | * Pravila, procedure i protokoli za uređenje smjetajnog objekta * Metode i tehnike čišćenja unutarnjih prostora * Čišćenje unutarnjih prostorija smještajnog objekta | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i odgojno-obrazovne skupine.  Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a na temelju unaprijed definiranih kriterija vrednovanja (analitičke i holističke rubrike za vrednovanje).  **Vježba**: Polaznik dobiva zadatak očistiti sobu u smještajnom objektu. U ovom zadatku polaznik treba izabrati i pripremiti potrebne materijale i alat za čišćenje, primijeniti odgovarajuće tehnike čišćenja sobe; očistiti podove, brisati površine (stolovi, stolice, radne površine) te očistiti staklene površine. Za vrijeme izvršavanja radnog zadatka, polaznik treba poštivati proceduru i redoslijed uređenja smještajnih jedinica.   |  |  |  |  | | --- | --- | --- | --- | | **Elementi vrednovanja (sastavnice)** | **Razine ostvarenosti kriterija** | | | | **Potrebna dorada (0 bod)** | **Zadovoljavajuće (1 boda)** | **U cijelosti (2 boda)** | | **Priprema potrebnih materijala i alata za čišćenje sobe** | Polaznik nije pripremio potrebne materijale i alate ili je pripremio materijale i alate za krive radne površine | Polaznik je djelomično pripremio potrebne materijale i alate ili je izostavio neke od potrebnih | Polaznik je pripremio sve potrebne materijale i alate za čišćenje sobe | |  |  |  |  | | **Čišćenje podova** | Polaznik nije uklonio prašinu i nečistoće s podova | Polaznik je uklonio prašinu i nečistoće s podova, ali nije koristio pravilnu tehniku čišćenja | Polaznik je uklonio prašinu i nečistoće s podova odgovarajućom tehnikom | | **Brisanje površina u sobi** | Polaznik nije obrisao površine u sobi | Polaznik je djelomično obrisao površine u sobi ili nije u potpunosti koristio ispravne materijale za brisanje površine | Polaznik je u cijelosti obrisao površine u sobi | | **Čišćenje staklenih površina** | Polaznik nije pravilno očistio staklene površine | Polaznik je zadovoljavajuće očistio staklene površine u sobi, ali je na nekim mjestima ostalo mrlja i tragova prstiju | Polaznik je u potpunosti očistio staklene površine u sobi | | **Protokol uređenja** | Polaznik nije poštivao protokol uređenja sobe (primjerice, očistio je pod prije brisanja prašine) | Polaznik je djelomično poštivao protokol čišćenja sobe | Polaznik se u potpunosti pridržavao protokola čišćenja sobe |   **KRITERIJI VREDNOVANJA:**   * Od 0 do 4 boda – ne zadovoljava * Od 5 do 10 bodova – zadovoljava | | |
| **Prilagodba iskustava učenja za polaznike/osobe s invaliditetom** | | |
| *-* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |